หุ้น11ต.ค.ปิดบวก21จุด
หุ้นปิดตลาดเพิ่มขึ้น 21.63 จุด ปิดที่ 944.80 จุด หรือ 2.34 % มูลค่าซื้อขาย 36,777.18  ล้านบาท
11 ต.ค. 2554

หุ้นปิดตลาดเพิ่มขึ้น 21.63 จุด ปิดที่ 944.80 จุด หรือ 2.34 % มูลค่าซื้อขาย 36,777.18  ล้านบาท




ตลาดหุ้นวันที่ 11 ต.ค.ปรับตัวเพิ่มขึ้นตลอดทั้งวัน โดยมีแรงซื้อหุ้นแบงก์ พลังงาน เข้ามาหนาแน่น ดัชนี สูงสุดที่ 950.90 จุด เพิ่มขึ้น 27.73 จุด ได้รับแรงหนุนจากตลาดหุ้นโลกคลายกังวลหนี้ยุโรปช่วงสั้น ๆ  ดัชนีปิด 944.80 จุด เพิ่มขึ้น 21.63 จุด หรือ 2.34 % มูลค่าซื้อขาย 36,777.18  ล้านบาท
หลักทรัพย์ที่มีมูลค่าซื้อขายสูงสุด 5 อันดับแรก
1. PTT       ปิด 292  บาท เพิ่มขึ้น 12  บาท มูลค่าซื้อขาย     4,053.12  ล้านบาท2. SCC      ปิด 287  บาท เพิ่มขึ้น   12 บาท มูลค่าซื้อขาย 3,173.76 ล้านบาท3. KTB     ปิด 15.50  บาท เพิ่มขึ้น   1 บาท มูลค่าซื้อขาย 2,511.19 ล้านบาท4. KBANK  ปิด 120  บาท เพิ่มขึ้น 4.50  บาท มูลค่าซื้อขาย 1,876.76  ล้านบาท5. BBL  ปิด 148  บาท เพิ่มขึ้น  5 บาท มูลค่าซื้อขา 1,657.15   ล้านบาท
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ทิศทางตลาดวันพรุ่งนี้ ( 12 ต.ค.) หากผ่านจุดวัดใจ 950 จุด ซึ่งเป็นแนวต้านระยะสั้นไม่ได้ จะปรับตัวลงไประดับ 900 จุด ต้น ๆ แต่หากฝ่าไปได้ จะขึ้นไปถึง 960-970 จุด
สำหรับปัจจัยที่ต้องติดตาม 2 เรื่องหลัก คือ ปัจจัยนอกประเทศ ปัญหาหนี้ยุโรป จะรบกวนการลงทุนอีกหรือไม่  และปัจจัยในประเทศน้ำท่วม จะกดดันการลงทุน
"หุ้นไทยที่ขึ้นมาได้วันนี้ คลายกังวลสั้น ๆ จากปัญหาหนี้ยุโรป และได้แรงหนุนมติครม.ลดภาษีนิติบุคคลเหลือ 23 % ในปีหน้า หากวันนี้ตลาดไม่ผ่านจุดวัดใจ 950 จุด  จะอ่อนตัวลง"นายปริญทร์ กล่าว